Anna Eižvertiņa

Anna Eižvertiņa (dzimusi , mirusi ) bija latviešu teātra režisore un pedagoģe, teātra "Skatuve" direktore un mākslinieciskā vadītāja, Latvijas Kultūras akadēmijas asociētā profesore, Triju Zvaigžņu ordeņa kavaliere.

Dzimusi Cēsīs. Mācījusies Rīgas Kultūras un izglītības darbinieku tehnikumā (mūsdienās Latvijas Kultūras koledža), 1975. gadā beigusi Maskavas Valsts teatrālās mākslas institūtu (GITIS), kur no 1977. līdz 1980. gadam mācījās aspirantūrā.

No 1975. līdz 1977. gadam strādāja par režisori Liepājas teātrī. No 1980. līdz 1988. gadam strādāja Latvijas PSR Kultūras ministrijā. 1991. gadā nodibināja teātri "Skatuve", kuru vadīja līdz tā slēgšanai 2020. gadā.

Jau no 1975. gada — pedagoģiskā darbā. No 1983. līdz 1986. gadam — pedagogs Tautas kinoaktieru studijā, no 1988. līdz 1993. gadam — Latvijas Mūzikas akadēmijā, bet no 1993. gada — Latvijas Kultūras akadēmijā.

A. Eižvertiņa bija Triju Zvaigžņu ordeņa kavaliere, apbalvota ar Polijas Republikas kultūras ministra Bronzas medaļu Zasłużony Kulturze Gloria Artis un Latvijas Republikas Izglītības ministrijas un Kultūras ministrijas Goda rakstiem.

2020. gadā A. Eižvertiņa saņēma arī Teātra dienas izcilības balvu ­– Jēkaba Dubura balvu par jauno aktieru audzināšanu un ieguldījumu teātra pedagoģijā. Pedagoģiskajā darbā nostrādājusi teju 50 gadu.

2021. gadā izdevusi grāmatu "Ceļvedis darbības teātrī: profesionālās aktieru un režijas mākslas teorija".

Mirusi 2024. gada 20. novembrī.

 Atsauces 

 Ārējās saites 
 Anna Eižvertiņa Latvijas kultūras akadēmijas mājaslapā 

Kategorija:1945. gadā dzimušie
Kategorija:Cēsīs dzimušie
Kategorija:Triju Zvaigžņu ordeņa kavalieri
Kategorija:Latviešu teātra režisori